ລັດຖະສະພາ ສະຫະລັດ ຕົກລົງກັນ ກ່ຽວກັບເລື່ອງ ງົບປະມານ
ລັດຖະສະພາ ສະຫະລັດ ບັນລຸການຕົກລົງ ກ່ຽວກັບເລື່ອງງົບປະມານ ສໍາລັບສ່ວນທີ່ເຫຼືອ ຂອງປີ 2012.
ສະມາຊິກລັດຖະສະພາສະຫະລັດກ່າວວ່າ ຕົນໄດ້ບັນລຸການຕົກລົງເພື່ອໃຫ້ເງິນສະໜັບ ສະໜຸນແກ່ລັດຖະບານກາງ ໄປຈົນໝົດສົກງົບປະມານປີນີ້ ນຶ່ງມື້ກ່ອນທີ່ບາງພາກສ່ວນ ຂອງລັດຖະບານຈະຖືກບັງຄັບໃຫ້ຢຸດເຊົາການປະຕິບັດໜ້າທີ່ ບັນດາສະມາຊິກລັດຖະສະພາໄດ້ປະກາດກ່ຽວກັບການຕົກລົງມູນຄ່າ 1 ພັນຕື້ໂດລາໃນ ຕອນເດິກ ຂອງຄືນວັນພະຫັດວານນີ້ ເພື່ອໃຫ້ເງິນສະໜັບສະໜຸນ ການປະຕິບັດໜ້າທີ່ ຂອງລັດຖະບານສຳລັບສ່ວນທີ່ເຫຼືອຂອງສົກງົບປະມານປີ 2012 ແຕ່ພວກນັກເຈລະຈາ ຍັງສືບຕໍ່ດຳເນີນງານກ່ຽວກັບຂໍ້ຕົກລົງ ທີ່ຈະຕໍ່ອາຍຸການຫຼຸດພາສີເງິນເດືອນ ທີ່ປະທານາ ທິບໍດີບາຣັກໂອບາມາເວົ້າວ່າ ຈະປ້ອງກັນບໍ່ໃຫ້ມີການຂຶ້ນພາສີສຳລັບຊາວອະເມຣິກັນທີ່ ເຮັດວຽກເຮັດການ 160 ລ້ານຄົນພາຍໃນວັນທີ 1 ມັງກອນຈະມານີ້ ກ່ຽວກັບບັນຫາທີ່ວ່າ ຈະຊອກຫາເງິນມາແຕ່ທາງໃດ ເພື່ອມາທົດແທນການຕັດພາສີນັ້ນ ພັກເດໂມແຄຣັທໂຕ້ແຍ້ງວ່າໃຫ້ເພີ່ມພາສີສຳລັບພວກທີ່ມີລາຍໄດ້ກາຍນຶ່ງລ້ານໂດລາຂຶ້ນ ໄປແຕ່ພັກຣີພັບບລີກັນໄດ້ປະຕິເສດ ບໍ່ຍອມປ່ອຍໃຫ້ມີການຂຶ້ນພາສີໃດໆກໍຕາມ ແຫຼ່ງ ຂ່າວແຈ້ງໃຫ້ຊາບໃນວັນພະຫັດວານນີ້ວ່າ ຂໍ້ຕົກລົງໃໝ່ ຈະບໍ່ຮວມເອົາໃນອັນທີ່ເອີ້ນວ່າ ການເກັບພາສີເສດຖີ ເຂົ້າຢູ່ນຳ ທັງສະພາສູງແລະສະພາຕໍ່າຍັງຈະຕ້ອງໄດ້ລົງຄະແນນສຽງກ່ຽວກັບຮ່າງງົບປະມານໃນ ວັນສຸກມື້ນີ້ ກ່ອນທີ່ງົບປະມານການໃຊ້ຈ່າຍຊົ່ວຄາວສຳລັບລັດຖະບານກາງສະບັບປັດ ຈຸບັນ ຈະໝົດອາຍຸລົງໃນຕອນທ່ຽງຄືນ ຂອງວັນສຸກມື້ນີ້